ಬಾಲ ಇರುವ ಮಗು ಜನನ-ಬೆರಗಾದ ವೈದ್ಯರು

ಬ್ರೆಸಿಲಿಯಾ: ನವಜಾತ ಶಿಶುವಿಗೆ ಪ್ರಾಣಿಗಳಿಗಿರುವಂತೆಯೇ 12 ಸೆಂಟಿಮೀಟರ್ ಉದ್ದದ ಬಾಲ ಬೆಳೆದಿದ್ದ ಘಟನೆ ಬೆಳಕಿಗೆ ಬಂದಿದೆ.

ಜರ್ನಲ್ ಆಫ್ ಪೀಡಿಯಾರ್ಟಿಕ್ ಸರ್ಜರಿ ಕೇಸ್ ರಿಪೋಟ್ಸ್‍ನಲ್ಲಿ ಪ್ರಕಟವಾಗಿರುವ ವರದಿಯ ಪ್ರಕಾರ ಬ್ರೆಜಿಲ್ ಫೋರ್ಟಲೇಜಾ ನಗರದ ಅಲ್ಪರ್ಟ್ ಸಬಿನ್ ಮಕ್ಕಳ ಆಸ್ಪತ್ರೆಯಲ್ಲಿ ನಜಿಸಿದ ಗಂಡು ಮಗುವಿಗೆ ಬಾಲ ಇತ್ತು ಎನ್ನಲಾಗಿದೆ. ಆ ಮಗುವಿನ ಚಿತ್ರಗಳನ್ನು ಪ್ರಕಟಿಸಿರುವ ಜರ್ನಲ್‍ನಲ್ಲಿ ವೈದ್ಯರು ಆಬಾಲವನ್ನು ಶಸ್ತ್ರಚಿಕಿತ್ಸೆ ಮಾಡಿ ತೆಗೆದಿದ್ದಾರೆ ಎಂದು ಹೇಳಲಾಗಿದೆ. ಇದನ್ನೂ ಓದಿ:  ಮನೆಯಲ್ಲಿ ಸಿಲಿಂಡರ್ ಬ್ಲಾಸ್ಟ್ 7 ಕಾರ್ಮಿಕರಿಗೆ ಗಾಯ

ಮಗು ಗರ್ಭದಲ್ಲಿರುವಾಗ ನಾಲ್ಕರಿಂದ ಎಂಟನೇ ವಾರದ ಜೆಸ್ಟೇಷನ್ ಸಮಯದಲ್ಲಿ ಒಂದು ಎಂಬ್ರಿಯಾನಿಕ್ ಬಾಲ ಬೆಳೆಯುವುದು ಸಹಜ, ಆದರೆ ಅದು ಕ್ರಮೆಣ ದೇಹದೊಳಕ್ಕೆ ಸೇರಿಕೊಂಡು ಟೇಲ್‍ಬೋನ್‍ಗೆ ದಾರಿ ಮಾಡುತ್ತದೆ. ಬ್ರೆಜಿಲ್ ಈ ಮಗುವಿನ ವಿಷಯದಲ್ಲಿ ಆ ಬಾಲ ಬೆಳೆಯುವುದು ಮುಂದುವರೆದಿತ್ತು. ಅಷ್ಟೇ ಅಲ್ಲದೇ ಹುಟ್ಟುವವರೆಗೂ ಅದು ಯಾವುದೇ ಸ್ಕಾನ್ ರಿಪೋರ್ಟ್‍ಗಳಲ್ಲಿ ಕಾಣಿಸಿಕೊಂಡು ಇರಲಿಲ್ಲ. ಇದನ್ನೂ ಓದಿ:  ಪೆಟ್ರೋಲ್ ಬೆಲೆ ಇಳಿಸಿದ್ದು ಭಯದಿಂದ: ಪ್ರಿಯಾಂಕಾ ಗಾಂಧಿ

12 ಸೆಂಟಿಮೀಟರ್ ಉದ್ದವಿದ್ದ ಈ ಬಾಲ ಕೊನೆಯಲ್ಲಿ ಒಂದು 4 ಸೆಂಟಿಮೀಟರ್ ಮಾಂಸದ ಚೆಂಡು ಕೂಡಾ ಇತ್ತು. ಅದರ ಪರೀಕ್ಷೆ ಮಾಡಿದಾಗ ಯಾವುದೇ ಕಾರ್ಟಿಲೇಜ್ ಅಥವಾ ಬೋನ್ ಇರಲಿಲ್ಲ. ಆದ್ದರಿಂದ ಇದು ನಿಜವಾದ ಮಾನವ ಬಾಲ ಉದಾಹರಣೆ ಎಂಬ ನಿರ್ಣಯಕ್ಕೆ ಬರಲಾಯಿತ್ತು ಎಂದು ಜರ್ನಲ್‍ನಲ್ಲಿ ವಿವರಿಸಿದ್ದಾರೆ. ನಿಜವಾದ ಬಾಲಗಳೊಂದಿಗೆ ಜನಿಸಿದ ಮಕ್ಕಳ 40 ದಾಖಲಿತ ಪ್ರಕರಣಗಳು ಮಾತ್ರ ಈ ವರೆಗೆ ಕಂಡುಬಂದಿದ್ದು, ಈ ಪ್ರಕರಣವು ಜಗತ್ತಿನಲ್ಲೇ ಅತ್ಯಂತ ವಿರಳವಾದದ್ದೆನಿಸಿದೆ. ಇದನ್ನೂ ಓದಿ: ರಾಜ್ಯದಲ್ಲಿ ಪೆಟ್ರೋಲ್ 100.63, ಡೀಸೆಲ್ 85.03ರೂ. – ಸರ್ಕಾರದಿಂದ ಅಧಿಕೃತ ಅಧಿಸೂಚನೆ